Strauja
Strauja – upelis Lietuvoje, Varėnos rajone, Merkinės seniūnijoje; Nemuno dešinysis intakas. Išteka iš Ilgio ežero pietrytinio galo, aukštupyje prateka Kampio ežerą (upės ruožas tarp šių ežerų vadinamas Ilgiu). Toliau pasuka į pietvakarius, prateka po Rumšiškių-Merkinės plentu. Įteka į Nemuną 416,6 km nuo jo žiočių, į vakarus nuo Merkinės. Intakai: Gelovinė, Mikalaviškis (dešinieji). Žemupys įeina į Dzūkijos nacionalinį parką. Ties Masališkėmis Straujos slėnyje sudarytas tvenkinys. Seniau upėje veikė net 4 vandens malūnai. Upės nuolydis – 190 cm/km.